CELEX: 22005D0712
Language: el
Date: 2005-10-04 00:00:00
Title: 2005/712/ΕΚ: Απόφαση αριθ. 5/2005 της Μεικτής Επιτροπής ΕΚ-ΕΖΕΣ για το κοινό καθεστώς διαμετακόμισης, της 4ης Οκτωβρίου 2005, με την οποία καλείται η Ρουμανία να προσχωρήσει στη σύμβαση, της 20ής Μαΐου 1987, περί καθεστώτος κοινής διαμετακόμισης

14.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 269/46
            
         
      ΑΠΌΦΑΣΗ αριθ. 5/2005 ΤΗΣ ΜΕΙΚΤΉΣ ΕΠΙΤΡΟΠΉΣ ΕΚ-ΕΖΕΣ ΓΙΑ ΤΟ ΚΟΙΝΌ ΚΑΘΕΣΤΏΣ ΔΙΑΜΕΤΑΚΌΜΙΣΗΣ
   
   της 4ης Οκτωβρίου 2005
   με την οποία καλείται η Ρουμανία να προσχωρήσει στη σύμβαση της 20ής Μαΐου 1987 περί καθεστώτος κοινής διαμετακόμισης
   (2005/712/ΕΚ)
   Η ΜΕΙΚΤΗ ΕΠΙΤΡΟΠΗ,
   Έχοντας υπόψη τη σύμβαση της 20ής Μαΐου 1987 περί καθεστώτος κοινής διαμετακόμισης (1) (εφεξής «σύμβαση»), και ιδίως το άρθρο 15 παράγραφος 3 στοιχείο ε),
   Εκτιμώντας τα ακόλουθα:
   
               (1)
            
            
               Η προώθηση των συναλλαγών με τη Ρουμανία θα διευκολυνθεί με την απλούστευση των διατυπώσεων στο πλαίσιο των εμπορευματικών συναλλαγών μεταξύ της χώρας αυτής και της Ευρωπαϊκής Κοινότητας, της Δημοκρατίας της Ισλανδίας, του Βασιλείου της Νορβηγίας και της Ελβετικής Συνομοσπονδίας.
            
         
               (2)
            
            
               Για να επιτευχθεί η απλούστευση αυτή, είναι σκόπιμο να κληθεί η Ρουμανία να προσχωρήσει στη σύμβαση,
            
         ΑΠΟΦΑΣΙΖΕΙ:
   Άρθρο 1
   Σύμφωνα με τις διατάξεις του άρθρου 15α της σύμβασης, η Ρουμανία καλείται, υπό μορφή ανταλλαγής επιστολών μεταξύ του Συμβουλίου της Ευρωπαϊκής Ένωσης και της Ρουμανίας που επισυνάπτονται στην παρούσα απόφαση, να προσχωρήσει στη σύμβαση από την 1η Ιανουαρίου 2006.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.
   
      Βασιλεία, 4 Οκτωβρίου 2005.
      
         
            Για τη Μεικτή Επιτροπή
         
         
            Ο Πρόεδρος
         
         Rudolf DIETRICH
         
      
   
   
      (1)  ΕΕ L 226 της 13.8.1987, σ. 2· σύμβαση όπως τροποποιήθηκε τελευταία από την απόφαση αριθ. 4/2005 (ΕΕ L 225 της 31.8.2005, σ. 29).
   
      Αξιότιμε κύριε,
      Έχω την τιμή να σας κοινοποιήσω την απόφαση αριθ. 5/2005 της Μεικτής Επιτροπής ΕΚ-ΕΖΕΣ για το κοινό καθεστώς διαμετακόμισης της 4ης Οκτωβρίου 2005 με την οποία καλείται η Ρουμανία να προσχωρήσει στη σύμβαση της 20ής Μαΐου 1987 περί καθεστώτος κοινής διαμετακόμισης.
      Η προσχώρηση της Ρουμανίας στη σύμβαση μπορεί να τεθεί σε ισχύ με την υποβολή της πράξης προσχώρησης στη Γενική Γραμματεία του Συμβουλίου της Ευρωπαϊκής Ένωσης μαζί με την μετάφραση της σύμβασης στην επίσημη γλώσσα της Ρουμανίας, σύμφωνα με το άρθρο 15α της εν λόγω σύμβασης.
      Με εξαιρετική εκτίμηση,
      
         
            Ο Γενικός Γραμματέας,
         
            Γενική Γραμματεία του Συμβουλίου της Ευρωπαϊκής Ένωσης
         
      
      Η Ρουμανια,
      Λαμβάνοντας γνώση της απόφασης της Μεικτής Επιτροπής ΕΚ-ΕΖΕΣ για το κοινό καθεστώς διαμετακόμισης της 4ης Οκτωβρίου 2005 με την οποία καλείται η Ρουμανία να προσχωρήσει στη σύμβαση της 20ής Μαΐου 1987 περί καθεστώτος κοινής διαμετακόμισης,
      Επιθυμώντας να καταστεί συμβαλλόμενο μέρος της σύμβασης,
      ΜΕ ΤΗΝ ΠΑΡΟΥΣΑ
      Προσχωρεί στη σύμβαση,
      Επισυνάπτει στην πράξη αυτή μετάφραση της σύμβασης στην επίσημη γλώσσα της Ρουμανίας,
      Δηλώνει ότι αποδέχεται όλες τις συστάσεις και αποφάσεις της Μεικτής Επιτροπής ΕΚ-ΕΖΕΣ για το κοινό καθεστώς διαμετακόμισης που θα εγκριθούν μεταξύ της 4ης Οκτωβρίου 2005 και της ημερομηνίας κατά την οποία τίθεται σε ισχύ η προσχώρηση της Ρουμανίας σύμφωνα με το άρθρο 15α της σύμβασης.
      Έγινε στ …
      
         
            Για τη Ρουμανία